
Ordførers innstilling
Ragnar G. Anundsen sin søknad om fritak fra vervet i rådet for personer med nedsatt funksjonsevne, innvilges.
Som nytt medlem i rådet velges ____________
Terje Paulsen overtar rollen som leder av rådet.
Rådet velger selv ny nestleder blant sine medlemmer.


SAKSUTREDNING
Bakgrunn for saken
Ragnar G. Anundsen (AP) har i epost til ordfører søkt om fritak fra sitt verv i rådet for personer med nedsatt funksjonsevne. Søknaden er mottatt 29.09.26 og lyder som følger:
Jeg, Ragnar G. Anundsen, søker med dette om fritak fra mitt verv i rådet for personer med nedsatt funksjonsevne grunnet helsemessige årsaker.
 
Saksfremstilling
Bystyret kan gi fritak fra et folkevalgt verv etter kommuneloven § 7-9 andre ledd som sier:
Hvis en folkevalgt ikke kan ivareta vervet sitt uten at det fører til vesentlig ulempe for han eller henne, kan kommunestyret eller fylkestinget etter søknad frita den folkevalgte for vervet midlertidig eller for resten av valgperioden. Når søknaden vurderes, skal det legges vekt på om grunnlaget for søknaden var kjent på det tidspunktet da den folkevalgte samtykket i å bli valgt. Den som ikke har nådd stemmerettsalderen, har krav på fritak hvis han eller hun søker om det.
Om fritak innvilges vil det være behov for å foreta valg av erstatter til vervet i rådet for personer med nedsatt funksjonsevne. Kommuneloven § 7-10 tredje og fjerde ledd sier følgende om valg av erstatter av medlem og leder av et folkevalgt organ:
Hvis et medlem eller varamedlem av et annet folkevalgt organ enn kommunestyre, fylkesting, kommunestyrekomité, fylkestingskomité eller direkte valgt kommunedelsutvalg trer endelig ut, skal det velges et nytt medlem eller varamedlem. Det nye medlemmet skal velges fra den samme gruppen som det uttredende medlemmet tilhørte. Hvis dette vil føre til at ett kjønn vil bli representert med mindre enn 40 prosent av medlemmene i organet, skal det, hvis det er mulig, velges et nytt medlem fra det underrepresenterte kjønnet.
Hvis lederen av et folkevalgt organ trer endelig ut av organet, skal det velges en ny leder.
Med bakgrunn i kommunelovens bestemmelser skal det i dette tilfelle velges nytt medlem fra Arbeiderpartiets liste.
Ragnar G. Anundsen har tidligere fått innvilget permisjon fra vervet i perioden 06.11.25 - 30.06.26. Nestleder i rådet, Terje Paulsen, har i dette tidsrommet fungert som leder av rådet. Ved at nestleder overtar som leder, oppnås en naturlig overgang som bidrar til å opprettholde stabilitet og fremdrift i rådets arbeid.

Effekten av saken 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	 	 	X
Konsekvens for miljøet på kort og lang sikt 	 	 	 	X
Økonomiske konsekvenser i et langt perspektiv	 	 	 	X
Konsekvens for folkehelsen, herunder vurdering av tilpasning til aldersvennlig samfunn	 	 	 	X

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.

